### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V**

**Hvad vil vi gerne opnå? Hvorfor stilles forslaget?**

For Venstre er det vigtigt, at folkeskolerne i [adresse] leverer et læringsmiljø i topklasse for alle aarhusianske børn. Der er mange faktorer, der bidrager til dette, men grundlæggende og vigtigst af alt er et forsvarligt indeklima. Venstre i [adresse] ønsker, at Byrådet kigger på skolernes fysiske rammer, hvilket bidrager positivt til såvel børnenes indlæring som lærernes undervisning.

Venstre vil forfølge et mål om, at alle elever i år 2025 sidder i moderne klasselokaler, og derfor har vi en ambition om at, at man afsætter de nødvendige midler til, at alle klasselokaler i [adresse] skoler i 2025 som minimum har:

* Ventilationsanlæg i loftet som har kapacitet til at give frisk luft med fyldt klasselokale
* Garderobe uden for klasseværelset
* Ergonomiske, højdejusterbare stole
* Støjreducerende foranstaltninger

**Eventuelle input til hvem, hvad, hvordan og hvor mange ressourcer**

Vi ønskes en redegørelse af:

1. Hvilken stand er de aarhusianske folkeskoler i dag? Herunder hvor mange nedslidte undervisningslokaler, som ikke lever op til nuværende standarder, findes der i [adresse]?
2. Hvad vil det koste at om- og nybygge undervisningslokaler til et tidssvarende og fremtidssikret niveau?
3. Børn og Unge i [adresse] arbejder med RULL-programmet (Rum til Leg og Læring) ved om- og nybygninger i skoler. Hvor mange midler er der til rådighed i RULL-programmet?
4. Hvor mange midler kræver det, hvis undervisningslokaler om fem år alle skal være tidssvarende?

Kontaktperson fra partiet: Nana Overgaard

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.